નારોલમાં બે અકસ્માત સર્જાયા છે. નારોલમાં સુદામા એસ્ટેટ નજીક સુપ્રીમ હોટલ સામેથી પસાર થતાં લચ્છુભાઈ વાઘોડિયાને ટક્કર મારી, મોત નિપજાવી અજાણ્યો વાહનચાલક નાસી છૂટ્યો છે. વિંઝોલના વિનોબા ભાવે નગરમાં રહેતા દિપકભાઈ વાઘોડિયાએ ફરિયાદ નોંધાવી છે કે, તેમના પિતા લચ્છુભાઈ રાત્રે નવ વાગ્યે રોડ ક્રોસ કરતા હતા ત્યારે અજાણ્યા વાહનચાલકે ટક્કર મારી હતી. બીજા એક બનાવમાં અમરાઈવાડીમાં રહેતા 25 વર્ષના મુકેશ કાળુજી મેઘવાલનું બાઈક અસલાલી બ્રિજ ઉતરતા સ્લીપ થયું હતું. ડીવાઈડરની રેલીંગ સાથે અથડાતાં મુકેશ મેઘવાલનું મૃત્યુ નીપજ્યું હતું.